Gratis Afrikaanse proefleser / Free Afrikaans Spellchecker | Die Pienk Zuit
Gratis Afrikaanse proefleser / Free Afrikaans Spellchecker	Posted by Pienk Zuit under Uncategorized  Comments As jy moeg is daarvoor dat Microsoft Word nie jou Afrikaanse dokumente kan proeflees vir spelfoute nie, in elk geval nie sonder om ‘n belaglike bedrag geld te betaal vir ‘n Afrikaanse proefleser (spellchecker) nie, gebruik eerder Open Office. Open Office is ‘n gratis teenvoeter vir Mirosoft Office, en werk net so goed, indien nie beter as MS Office nie (het ek genoem dat dit verniet is?). Dit kan MS Office lêers oopmaak en stoor, en daar is selfs ‘n gratis Afrikaanse speltoetser beskikbaar. Jy kan OpenOffice hier aflaai, en die Afrikaanse proefleser hier. Installeer eers OpenOffice, en dan kan jy die proefleser as volg installeer:Kort weergawe:1. Maak OpenOffice Writer oop.2. File -> Wizards -> Install new dictionaries.3. English.4. “Start DicOOo”(5+6). Click op “Off-line language pack installation”. Click op browse en kies die Afrikaanse proefleser leêr (myspell-pack-af-ZA-20060117.zip) wat jy afgelaai het. Click op Open.7.Next8.Next9.Next10.Next11.Next12.Finished.
Lang weergawe:1. Maak OpenOffice Writer oop.2. Click op File -> Wizards -> Install new dictionaries3. Die bladsy wat oopmaak het ‘n lys tale om uit te kies. Afrikaans is nie daar nie, maar moenie worry nie, dis net die taal waarin die installasie program jou vrae gaan vra, so jy kan Engels kies.4. Dit sal jou laat spring na ‘n bladsy met ‘n groot knoppie waarop “Start DicOOo” staan. Click daardie knoppie.5. Op die venster wat dan verskyn, click in die “Off-line language pack installation” blokkie (aangesien jy reeds die Afrikaanse language pack afgelaai het). 6. Click op Browse langs die “Select a languiage pack” blokkie en gaan na waar jy die Afrikaanse language pack afgelaai het (myspell-pack-af-ZA-20060117.zip) . Kies dit en click op “Open”.7. Click dan op Next op die Wizard se venster.8. Nou kan jy die taal kies van die proefleser wat jy wil installeer, en Afrikaans behoort die enigste een op die lys te wees. Kies dit en click op Next.9. Die volgende skerm is leeg, want dit is ‘n spesiale “hyphenation” woordelys, iets wat die Afrikaanse lys huidiglik nie het nie. Click net weer op Next.10. Volgende kies mens die thesaurus se taal, weereens leeg vir die Afrikaasne lys. Click op Next.11. Die laaste skerm lig jou net in wat nou gaan gebeur, naamlik dat die woordelyste nou geinstalleer gaan word. Click op Next.12. Sodra dit claar is, click op Finish.Nou kan jy jou Afrikaanse dokumente proeflees:
1. Maak seker die woordeboek is geinstalleer:
In die afdeling ‘Available language modules’ kies ‘Edit…’. Kies Afrikaans en maak seker dat ‘OpenOffice.org MySpell SpellChecker’ gekies is.
2. As jy meestal in Afrikaans skryf kan jy die verstek (default) taal Afrikaans maak:
3. Om vir die proefleser te sê dat ‘n sekere stuk teks in Afrikaans geskryf is, selekteer die teks (Ctrl-A selekteer die hele dokument) en dan: Format -> Character… Verander die taal na Afrikaans.Jy sal dit moet doen met vorige dokumente wat jy geskryf het en gestoor het, aangesien hulle toe waarskynlik met die taal as Engels gestoor is.
Nou kan jy die proefleser gebruik soos gewoonlik.
6 Responses to “Gratis Afrikaanse proefleser / Free Afrikaans Spellchecker”
Do Kwang Says:	September 5, 2006 at 23:59 Of alternatief kan jy net op die foon klim na jou vriend Prof wat ‘n lopende Afrikaanse spell checker is.
Antwoord	bloutehttp://bloute.avesse.net/ Says:	September 6, 2006 at 0:08 Ek wil nou nie ‘n debat begin oor Open Source vs Microsoft nie, maar OpenOffice is nie *heeltemal* so goed om Microsoft files te hanteer nie. Klein dingetjies word anders – daai dokument wat jy painstakingly op twee bladsye ingeprop het in Word is nou twee bladsye en een reël in OO. Maar dit daar gelaat. Ek hou oor die algemeen van OpenOffice.
Ek wou net WSpel noem. Die program is effe gekompliseerd om aan die gang te kry, maar dis ‘n gratis Afrikaanse Speltoetser vir MS Word.
Antwoord	maeree Says:	September 7, 2006 at 16:36 sorry, jy’t my verloor nadat my vinger vir die tweede keer oor die muis-knoppie moes rol (en my rekenaar se skerm is nogal klein). dit klink way te ingewikkeld.
Antwoord	Pienk Zuit Says:	September 8, 2006 at 9:01 bloute, dankie vir die tip oor WSpel. Maar ek hou nog steeds meer van OpenOffice, omdat dit gratis is (dit kos nie geld of vryheid nie). Open Office 2 se MS compatibility is beter as tussen ouer weergawes van Microsoft Office, so jy gaan nie selgter doen as wanneer jy opgradeer na ‘n nuwe weergawe van Office nie.
maeree, volg eerder die kort verduideliking. Die lang een met die prentjie is vir die stadige mense soos Lammervanger en sy lesers.
Antwoord	Dwayne Says:	Oktober 3, 2006 at 16:18 En moenie vergeet dat OpenOffice.org ook beskikbaar in Afrikaans beskikbaar is.
Antwoord	PhillipS Says:	Januarie 30, 2010 at 20:31 Help ons ‘n bietjie met OpenOffice 3.2.
Daar is baie verbeteringe en ek kan nie ers “myspell-pack-af-ZA-20060117.zip” aflaai nie.
By voorbaat dankie…
September 5, 2006 at 15:07